Et sødemiddel er et stof, som du kan putte i din mad, bagværk, drikkevarer eller lignende i stedet for almindeligt sukker. Sødemidler efterligner smagen af sukker, men har den fordel, at de indeholder få eller ingen kalorier og kan derfor fungere fint for dig, som gerne vil skære ned på indtaget af sukker eller vil have stillet sukkertrangen og samtidig reducere kalorieindtaget.